CELEX: 32019D0033
Language: hu
Date: 2019-11-29 00:00:00
Title: Az Európai Központi Bank Határozata 2019/2194 (2019. november 29.) aláírási jog biztosításáról (EKB/2019/33)

20.12.2019   
               
               
                  HU
               
               
                  Az Európai Unió Hivatalos Lapja
               
               
                  L 330/86
               
            
         AZ EURÓPAI KÖZPONTI BANK HATÁROZATA 2019/2194
         (2019. november 29.)
         aláírási jog biztosításáról (EKB/2019/33)
         AZ EURÓPAI KÖZPONTI BANK ELNÖKE,
         tekintettel az Európai Unió működéséről szóló szerződésre,
         tekintettel a Központi Bankok Európai Rendszere és az Európai Központi Bank Alapokmányára és különösen annak 38. cikkére,
         mivel:
         
                     (1)
                  
                  
                     A Központi Bankok Európai Rendszere és az Európai Központi Bank Alapokmányának (a továbbiakban: a KBER Alapokmánya) 38. cikke szerint az Európai Központi Bank (EKB) harmadik személyekkel szemben elnöke vagy Igazgatóságának két tagja útján, vagy az elnök által az EKB nevében aláírásra kellően feljogosított két alkalmazottjának aláírásával vállal jogi kötelezettséget. Az EKB-n belüli hatékony munkafolyamatok elősegítése érdekében az alkalmazottakat fel kell hatalmazni arra, hogy EKB-n belüli feladatkörükből adódóan az EKB nevében jogi kötelezettséget vállaljanak harmadik személyekkel szemben.
                  
               
                     (2)
                  
                  
                     Ez a határozat az elnök nevében eljáró szolgáltatási főtisztviselő részére biztosít hatáskört arra, hogy kivételes és indokolt esetekben alkalmazottakat feljogosítson arra, hogy az EKB nevében jogi kötelezettséget vállaljanak harmadik személyekkel szemben.
                  
               
                     (3)
                  
                  
                     Időnként szükséges, hogy olyan személy, aki nem tagja az EKB személyzetének, az EKB megbízottjaként járjon el és az EKB nevében gyakoroljon jogokat, vagy az EKB nevében jogi kötelezettséget vállaljon harmadik személyekkel szemben, például az EKB valamelyik szolgáltatója munkájának elfogadásával, vagy más uniós intézményekkel közös beszerzésekkel összefüggésben. Ezért az elnök nevében eljáró szolgáltatási főtisztviselőnek lehetősége kell legyen arra, hogy az ilyen személyt kivételesen felhatalmazza arra, hogy az EKB nevében jogi kötelezettséget vállaljon az EKB utasításainak megfelelően.
                  
               
                     (4)
                  
                  
                     Ez a határozat nem sérti az elnök által adott, a KBER Alapokmánya 38. cikkének megfelelően az EKB nevében jogi kötelezettség vállalására vonatkozó, meglévő vagy jövőbeli külön felhatalmazásokat,
                  
               ELFOGADTA EZT A HATÁROZATOT:
         
            1. cikk
            Feladatkörből adódó aláírási jog
            
               (1)   Feladatkörükből adódóan felelősségi területükön a személyek jogosultak arra, hogy az EKB nevében jogi kötelezettséget vállaljanak harmadik személyekkel szemben az I. és II. mellékletben részletesen szabályozottaknak megfelelően.
            
            
               (2)   Az (1) bekezdés szerinti kategória meghatározása céljára olyan esetekben, amelyekben nem lehet egyértelműen megállapítani a vállalandó kötelezettség nettó értékét, észszerű és óvatos becslést kell végezni. Ennek a becslésnek figyelembe kell vennie az EKB-t érintő esetleges kockázatokat, különösen a pénzügyi és hírnévkockázatokat.
            
         
         
            2. cikk
            Külön felhatalmazás útján biztosított aláírási jog
            
               (1)   Azokban az esetekben, amelyekre nem terjed ki az 1. cikk, és amennyiben indokolt, az elnök nevében eljáró szolgáltatási főtisztviselő kivételesen hatáskörrel rendelkezik az EKB más alkalmazottainak (a személyzet tagjai vagy a rövid távú szerződéssel rendelkező alkalmazottak) arra való felhatalmazására, hogy az EKB nevében jogi kötelezettséget vállaljanak harmadik személyekkel szemben.
            
            
               (2)   A szolgáltatási főtisztviselő éves jelentést nyújt be az elnöknek az (1) bekezdés szerint biztosított hatáskör alapján hozott döntésekről.
            
         
         
            3. cikk
            Aláírási jog biztosítása harmadik felek részére
            
               (1)   Az elnök nevében eljáró szolgáltatási főtisztviselő hatáskörrel rendelkezik a szolgáltatási főtisztviselő feladatköréhez tartozó ügyekben arra, hogy olyan személyt, aki nem az EKB személyzetének tagja, kivételesen felhatalmazzon arra, hogy az EKB nevében jogi kötelezettséget vállaljon az EKB utasításainak megfelelően annak érdekében, hogy az EKB és az e személy vagy e személy intézménye között létrejött szerződéses megállapodásokat végrehajtsák.
            
            
               (2)   Ez nem foglalja magában a felhatalmazás továbbdelegálásához való jogot.
            
         
         
            4. cikk
            Az EKB nevében aláírásra jogosultak jegyzéke
            Az EKB azon alkalmazottait, akik jogosultak arra, hogy az EKB nevében jogi kötelezettséget vállaljanak harmadik személyekkel szemben, be kell jegyezni az EKB/2004/2 határozat (1) 14. cikkének (2) bekezdése szerinti, az EKB nevében aláírásra jogosultak jegyzékébe.
         
         
            5. cikk
            Hatálybalépés
            Ez a határozat 2020. január 1-jén lép hatályba.
         
         
            Kelt Frankfurt am Mainban, 2019. november 29-én.
            
               
                  az EKB elnöke
               
               Christine LAGARDE
            
         
         
            (1)  Az EKB/2004/2 határozata (2004. február 19.) az Európai Központi Bank eljárási szabályzatának elfogadásáról (HL L 80., 2004.3.18., 33. o.).
      
      
         
            I. MELLÉKLET
            
                        Kategória
                     
                     
                        Feladatkörből adódó aláírási jog
                     
                     
                        Nettó érték
                     
                  
                        B
                     
                     
                        Az Igazgatóság elnöktől eltérő tagjai; a felügyeleti testület elnöke; a szolgáltatási főtisztviselő
                     
                     
                        Korlátozás nélkül, ha a C kategóriához tartozó vagy magasabb szintű aláíró együttes aláírásával történik
                     
                  
                        C
                     
                     
                        A személyzet K vagy L fizetési sávba tartozó beosztású valamennyi tagja
                     
                     
                        2 000 000  EUR felett, ha a B kategóriához tartozó aláíró együttes aláírásával történik
                     
                  
                        2 000 000 -ig, ha a D kategóriához tartozó vagy magasabb szintű aláíró együttes aláírásával történik
                     
                  
                        D
                     
                     
                        A személyzet I vagy J fizetési sávba tartozó beosztású valamennyi tagja
                        A személyzeti bizottság szóvivője
                     
                     
                        2 000 000  EUR-ig, ha a C kategóriához tartozó vagy magasabb szintű aláíró együttes aláírásával történik
                     
                  
                        20 000  EUR-ig, ha az E kategóriához tartozó vagy magasabb szintű aláíró együttes aláírásával történik
                     
                  
                        E
                     
                     
                        A projektirányító csoport elnöke által kijelölt projektmenedzserek
                     
                     
                        20 000  EUR-ig, ha a D kategóriához tartozó vagy magasabb szintű aláíró együttes aláírásával történik
                     
                  
                        1 000  EUR-ig, ha az E kategóriához tartozó vagy magasabb szintű aláíró együttes aláírásával történik
                     
                  
      
      
         
            II. MELLÉKLET
            Meghatározott kötelezettségvállalási kategóriák esetén az I. melléklettől való alábbi eltérések alkalmazandóak.
            
                        Kötelezettségvállalási kategóriák
                     
                     
                        Aláírási jog
                     
                  
                        
                           Foglalkoztatás
                        
                     
                     
                        
                           Aláírási jogosultsággal rendelkezők az Emberi erőforrások Főigazgatóságnál
                        
                     
                  
                        A foglalkoztatási jogviszonyt megkezdő vagy előléptetést eredményező kinevezési okirat
                     
                     
                         
                     
                  
                        
                                    —
                                 
                                 
                                    Az Igazgatóság tagjai, valamint a K és L fizetési sávba tartozó beosztások
                                 
                              
                     
                        
                                    —
                                 
                                 
                                    A B kategóriához tartozó egy aláíró és a C kategóriához tartozó egy aláíró
                                 
                              
                  
                        
                                    —
                                 
                                 
                                    Az I és J fizetési sávba tartozó beosztások
                                 
                              
                     
                        
                                    —
                                 
                                 
                                    A C kategóriához tartozó egy aláíró és a D kategóriához tartozó egy aláíró
                                 
                              
                  
                        
                                    —
                                 
                                 
                                    Bármely más alkalmazott, kiküldött vagy gyakornok
                                 
                              
                     
                        
                                    —
                                 
                                 
                                    A D kategóriához tartozó egy aláíró és az E kategóriához tartozó egy aláíró
                                 
                              
                  
                        A kinevezési okirat későbbi változtatásai és a foglalkoztatási jogviszonyt módosító más iratok (például szerződéshosszabbítás, áthelyezés és más mobilitás)
                     
                     
                         
                     
                  
                        
                                    —
                                 
                                 
                                    Az Igazgatóság tagjai, valamint a K és L fizetési sávba tartozó beosztások
                                 
                              
                     
                        
                                    —
                                 
                                 
                                    A C kategóriához tartozó egy aláíró és a D kategóriához tartozó egy aláíró
                                 
                              
                  
                        
                                    —
                                 
                                 
                                    Bármely más alkalmazott, kiküldött vagy gyakornok
                                 
                              
                     
                        
                                    —
                                 
                                 
                                    A D kategóriához tartozó egy aláíró és az E kategóriához tartozó egy aláíró
                                 
                              
                  
                        
                           Beszerzés
                        
                     
                     
                        
                           Aláírási jog
                        
                     
                  
                        A beszerzési eljárásokban részt vevő szállítók jogi státuszát érintő dokumentáció, különösen az odaítélési és elutasító iratok (kivéve a szerződés aláírását)
                     
                     
                        Olyan beszerzési eljárások, amelyek esetében nem hoztak létre beszerzési bizottságot:
                        A D kategóriához tartozó egy aláíró és az E kategóriához tartozó egy aláíró a beszerzésért költségvetési felelősséggel tartozó egységtől.
                     
                  
                        Olyan beszerzési eljárások, amelyek esetében létrehoztak beszerzési bizottságot:
                        A beszerzési bizottság elnöke, vagy távollétében a D kategóriához tartozó más aláíró a beszerzésért költségvetési felelősséggel tartozó egységtől és egy aláírásra jogosult a központi beszerzési osztálytól.
                     
                  
                        
                           Szerződések kezelése
                        
                     
                     
                        
                           Aláírási jog a költségvetési felelősséggel rendelkező egységnél
                        
                     
                  
                        Szerződésmódosítások
                     
                     
                        Főszabály szerint a szerződésmódosítás értékének megfelelő aláírók az I. melléklet szerint.
                        Kivételek:
                        
                                    —
                                 
                                 
                                    Lényeges módosítások esetén a szerződés eredeti aláírásához rendelt kategóriához tartozó aláírók aláírása.
                                 
                              
                                    —
                                 
                                 
                                    Kisebb módosítások esetén legalább a D kategóriához tartozó egy aláíró és az E kategóriához tartozó egy aláíró aláírása.
                                 
                              
                  
                        Szerződésmegszüntetés
                     
                     
                        A szerződés eredeti aláírásához rendelt kategóriához tartozó aláírók aláírása.
                     
                  
                        Egyéb szerződéskezelési intézkedések, például átvételi elismervény, beszámítás, a szerződésben biztosított szerződéshosszabbítások.
                     
                     
                        Legalább a D kategóriához tartozó egy aláíró és az E kategóriához tartozó egy aláíró aláírása szükséges, kivéve, ha a szerződés értéke vagy jelentősége magasabb kategóriát igényel.